Sinjalo ke nathi madoda abengubo ukuma nabafazi bethu, singabaphathiswa. Nasezintombini nakumankazana nakumadikazi namajwayela sikwanjalo ukulungelelana. Hayi inene utywala budala ndibuncamile. Kudala ndabona abantu besenza izinto eziphambeneyo ngenxa yotywala, bambi besilwa namadonga, bambi betshona bezama ukudada babe bengakwazi ke phofu noko kudada, kodwa le yale ndoda iphuma yodwa. "ekutheni ngoku iinkosi zixhomekeka koorhulumente? lento ifuna ukulandwa, ngoba thina kweliphepha siqinisekile ukuba iinkosi zamandulo zazingaxhomekekanga mntwini; ingakumbi kurhulumente. phamb’ kokuba sibenezizinto zeedemokhrasi zazizihoya njani iinkosi? yaphelelaphi imfuyo yabo? ukulima? ukuqesha abantu? nokwenza imali ngomhlaba wabo? sithetha nje iinkosi zamaxhosa ziyambombozela – zikhalazela umrholo omncinci kulampuma koloni -- zifuma umrholo wesigidi esi--1 seeranti, ngonyaka, nkosi nganye. ngeloxesha inkosi yamazulu, unkos’ goodwill zwelithini kuthwa yona irhola into epha kwizigidi ezingama-- 59. xa sijonga lamanani kubonakala ngathi kukho calucalulo luthile. sisabuza ke ukuba iinkosi kutheni zifumana umrholo kurhulumente? ingxaki ikhona kwizwe elibekela phezulu imali, neliphilela imali. yonke lento ifike idale isimo neengcinga zokuba “ukuze umntu abengumntu, kufuneka abenemali” – ingaba umntu uba ngumntu ngemali? hayi. ngekhe siziqwalasele ke ezi zinto, sizicingisise. neenkosi zethu zihlale phantsi zivume ukuba nazo sezaba ngabantu abakhongozela iinkozo kurhulumente. awunokuzibiza inkosi, uxhomekeke emntwini. inkosi iyazimela ngenkqayi yayo elangeni.